open-index/open-wikipedia-markdown huggingface dataset:
எம். டி. பார்த்தசாரதி

**எம். டி. பார்த்தசாரதி** (*M.D. Parthasarathy*) (பிறப்பு: செப்டம்பர் 21, 1910 - ஆகத்து 1963) கருநாடக இசைக் கலைஞரும், தமிழ்த் திரைப்பட இசையமைப்பாளருமாவார். திரைப்படப் பாடகர், திரைப்பட நடிகர், நாடக நடிகர் எனும் பரிமாணங்களையும் கொண்டிருந்தவர்.

## இசையாளர்
எம். டி. பார்த்தசாரதி அண்ணாமலைப் பல்கலைக் கழகத்தில் *சங்கீத பூஷணம்* பட்டம் பெற்றவர். 'தஞ்சாவூர் நால்வர்' எனப்புகழ் பெற்றவர்களில் ஒருவரான பொன்னையா பிள்ளை, சங்கீத கலாநிதி டி. எஸ். சபேச ஐயர் ஆகியோர் அப்போது அங்கு ஆசிரியர்களாக இருந்தார்கள். 1930களின் ஆரம்பத்தில் பட்டம் பெற்று வெளியேறியதும் எம். டி. பார்த்தசாரதி சென்னை சென்றார். தமிழ்த் திரைப்படங்கள் அப்போது தான் "பேசும் படங்களாக" வெளிவரத் தொடங்கிய காலம். பாடக்கூடிய, இசை ஞானம் உள்ளவர்களுக்கு வாய்ப்புகள் நிறைந்திருந்த காலம். புராணக் கதைகளை அடிப்படையாகக் கொண்டு திரைப் படங்கள் வெளிவந்தன. மேடை நடிகர்களும், சங்கீத வித்துவான்களும் திரைப்படங்களில் நடிக்க வந்தனர். இசையில் நல்ல தேர்ச்சி பெற்றிருந்த எம். டி. பார்த்தசாரதிக்கு திரைப்பட வாய்ப்புகள் இலகுவாகக் கிடைத்தன.

## நடித்த திரைப்படங்கள்
# சக்குபாய் (1934)
# ஸ்ரீநிவாச கல்யாணம் (1934)
# கருட கர்வபங்கம் (1936)
# சேது பந்தனம் (1937)
# ராஜபக்தி (1937)
# ராஜதுரோகி (1938)

## இசையமைத்த திரைப்படங்கள்
# மதனகாமராஜன் (1941)
# நந்தனார் (1942)
# பக்த நாரதர் (1942)
# அருந்ததி ‎(1943)
# தாசி அபரஞ்சி (1944)
# கண்ணம்மா என் காதலி (1945)
# துளசி ஜலந்தர் (1947)
# ஞானசௌந்தரி (1948)
# சக்ரதாரி‎ (1948)
# சந்திரலேகா (1948)
# அபூர்வ சகோதரர்கள் (1949)
# லட்சுமி (1953)
# நம் குழந்தை (1955)
# ஔவையார் (1953)

## வானொலிப் பணி
எம். டி. பார்த்தசாரதி திருச்சி வானொலி நிலையத்தில் நிலையக் கலைஞராகவும் பணியாற்றியுள்ளார். வானொலி நாடகங்களில் அவரது பங்களிப்பு பாராட்டு பெற்றது. பின்னர், திரைப்படத்துறையிலிருந்து முற்றாக விலகியபின், அனைத்திந்திய வானொலியின் பெங்களூர் நிலையத்திலும் பணியாற்றினார்.

## மேற்கோள்கள்

பகுப்பு:1910 பிறப்புகள்
பகுப்பு:1963 இறப்புகள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்பட நடிகர்கள்
பகுப்பு:கருநாடக இசைப் பாடகர்கள்
சித்தரகம்

**சித்தரகம்** (*[[ஆங்கிலம்]]: White Leadwort ([[தாவரவியல்]] பெயர்: Plumbago zeylanica*) என்றழைக்கப்படும் இது, தென்னிந்திய பிராந்தியத்தை பூர்வீகமாகக் கொண்டது. தென்கிழக்கு ஆசியா, மற்றும் மலேசியா பகுதியில் செழித்து வளரக்கூடிய இந்த மூலிகைத் தாவரம், இந்தியாவின் கிழக்கு மற்றும் வடகிழக்கு மாநிலங்களான பீகார், மேற்கு வங்காளம், மற்றும் தென்னிந்திய மாநிலங்களில் வளர்க்கப்படும் மருத்துவத் தாவரமாகும்.

## வளரியல்பு
சித்தரகத்தின் இலைகள், இலைக்காம்புள்ளமை அல்லது ஒட்டிவாழ் தன்மையும், மற்றும் முட்டை வடிவம் கொண்ட, மற்றும் நீளம் 5-9 × 2.5-4 செ.மீ. அளவில் கத்திகள் தலைகீழ் ஈட்டி வடிவானது. தொற்றிப் படரும் புதர் வகை பல பருவத் தாவரமான இது 5 மீ உயரம் வரை வளரக்கூடியது. மஞ்சரி, காம்பு தூவிகளால் அல்லது சுரப்பிகளால் மூடியவாறு அமைந்துள்ள இத்தாவரத்தின் கனிகள், நீள் வடிவம் கூர்நுனி கொண்டவையாக உள்ளது.

## மருத்துவப் பயன்கள்
சித்தரகத்தின் வேர், வேர்ப்பட்டை மற்றும் இலைகள் மருத்துவப் பயன் கொண்டவை, கசப்புத் தன்மையைக் கொண்ட இதன் வேர், வியர்வைத் தூண்டியாகச் செயற்பட்டு சொறி, தேமற் படை ஆகியவற்றின் மீது களிம்பாகப் பூசப்படுகிறது. இலை மற்றும் வேர் வயிற்றுப் போக்கு போன்ற ஜீரண கோளாறுகளுக்கு மருந்தாகும். உடல் எடைகுறைப்பதற்கு உதவும் வேர் கசாயம் தலை வழுக்கையினைப் போக்கப் பயன்படுத்தப்படுகிறது.

## சான்றாதாரங்கள்

## புற இணைப்புகள்
* தோல் நோய்களை குணப்படுத்தும் சித்தரகம் 

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
3-நைட்ரோபென்சாயிக் அமிலம்

**3-நைட்ரோபென்சாயிக் அமிலம்** *(3-Nitrobenzoic acid)* என்பது C6H4(NO2)CO2H  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 3-அமினோபென்சாயிக் அமிலம் தயாரிப்பில் ஒரு முன்னோடிச் சேர்மமாகவும், சில சாயங்கள் தயாரிப்பிலும் 3-நைட்ரோபென்சாயிக் அமிலம் பயன்படுகிறது.

## தயாரிப்பும் பண்புகளும்

பென்சாயிக் அமிலத்தை, 2-நைட்ரோபென்சாயிக் அமிலத்தைச் சேர்த்து நைட்ரோ ஏற்றம் செய்வதால் 3-நைட்ரோபென்சாயிக் அமிலம் தயாரிக்க இயலும். காடித்தன்மை எண் 3.47 மதிப்பைக் கொண்டுள்ள 3-நைட்ரோபென்சாயிக் அமிலம் பென்சாயிக் அமிலத்தைக்காட்டிலும் 10x அதிகமான அமிலத்தன்மையைக் கொண்டுள்ளது.

## பாதுகாப்பு

சராசரி உயிர்கொல்லும் மதிப்பு (LD50) 640 மி.கி/கி.கி அளவைக் கொண்டு மிதமான நச்சுத்தன்மையுடன் 3-நைட்ரோபென்சாயிக் அமிலம் காணப்படுகிறது.

## மேற்கோள்கள்

பகுப்பு:பென்சாயிக் அமிலங்கள்
பகுப்பு:நைட்ரோபென்சீன்கள்
மூன் லவ்வேர்ஸ்: ஸ்கேர்லெட் ஹார்ட் ரயீவ்

**மூன் லவ்வேர்ஸ்: ஸ்கேர்லெட் ஹார்ட் ரயீவ்** இது ஒரு தென் கொரியா நாட்டு, கற்பனை, வரலாறு மற்றும் காதல் கலந்த தொலைக்காட்சி தொடர் ஆகும். இந்த தொடரை டோங் ஹுவா என்பவர் எழுதிய "பு பு ஜிங் சின்" என்ற சீன நாவலை மையமாக வைத்து கிம் க்யூ-டேய் என்பவர் இயக்க, லீ ஜோன்-ஜி, லீ ஜியுன், காங்க் ஹா-நஐல், ஹாங் ஜாங்-ஹியான் போன்ற பல நடிகர்கள் நடித்துள்ளனர்.

இந்த தொடர் ஆகத்து 29, 2016 ஆம் ஆண்டு முதல் சியோல் ஒலிபரப்பு அமைப்பு என்ற தொலைக்காட்சியில் திங்கள் மற்றும் செவ்வாய்க்கிழமைகளில் தென் கொரியா நாட்டு நேரப்படி இரவு 10 மணிக்கு ஒளிபரப்பானது.

## நடிக்க

* லீ ஜோன்-ஜி
* லீ ஜியுன்
* காங்க் ஹா-நஐல்
* ஹாங் ஜாங்-ஹியான்

## மேற்கோள்கள்

## வெளி இணைப்புகள்
*Moorim School

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய கற்பனை தொலைக்காட்சி தொடர்கள்
பகுப்பு:தென் கொரிய வரலாற்றுத் தொலைக்காட்சி தொடர்கள்
பகுப்பு:2016 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
தென்பாண்டி சிங்கம் (நாடகம்)

**தென்பாண்டி சிங்கம்**  கலைஞர் தொலைக்காட்சியில் திங்கள் முதல் வெள்ளி வரை இரவு 08:30 மணிக்கு ஒளிபரப்பாகும் வரலாற்று தொடர். மு. கருணாநிதி எழுதிய வரலாற்றுப் புதினத்தின் கதை இத் தொடராக ஒளிபரப்பாகிறது. கலைஞர் தொலைக்காட்சிக்காக இதனை வைஷ்ணவி மீடியா ஒர்க்ஸ் நிறுவனம் தயாரித்து வழங்குகிறது.

## குறிப்புகள்

பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2016 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
மஞ்சள் கால் காடை

**மஞ்சள் கால் காடை** (*Yellow-legged Buttonquail*) இவை காடை வகையைச் சாராத  ஒரு சிறிய பறவை பிரிவுகளில் உள்ள கருங்காடை (Buttonquail) இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் தென்கிழக்காசியாவில் அமைந்துள்ள நாடுகளில் காணப்படுகிறது. இவற்றில் துணைப்பிரிவாக இரண்டு பறவைகள் இந்தியா, பாக்கித்தான், நேபாளம், அந்தமான் தீவுப்பகுதி, மியான்மர், இந்தோனேசியா, மற்றும் கிழக்கு சீனா போன்ற இடங்களில் காணப்படுகிறது. இனப்பெருக்கத்திற்காக இவை கொரியத் தீபகற்பம் மற்றும் ரசியாவின் தென்கிழக்குப் பகுதிக்குச் இடப்பெயர்ச்சி செய்கிறது.

மஞ்சள் கால் காடையில்  பெண் பறவை பெரியதாகவும், பல வண்ணத்தோகையைக் கொண்டும் காணப்படுகிறது. இவற்றில் பெண் பறவை பல ஆண்களுடன் தொடர்பில் உள்ளது. பெண் காடைகள் இனப்பெருக்கக் காலம் அல்லாத வேளைகளில் இதன் உடல் மெருகேறிய வண்ணம் கொண்டு காணப்படுகிறது. பெண் காடைகள் சேர்க்கை நேரத்தில் ஆண் காடைகளுக்கு உணவு எடுத்துவந்து கொடுக்கிறது. அதே வாளையில் இவ்வினத்தில் ஆண் காடைகளே அடைகாக்கும் குணம் கொண்டு காணப்படுகிறது. குஞ்சு பொரிப்பதற்கு 12 நாட்கள் அடைக்காக்க வேண்டியுள்ளது.

## மேற்கோள்கள்

பகுப்பு:காடைகள்
பகுப்பு:தமிழ்நாட்டுப் பறவைகள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
பகுப்பு:தமிழ்நாட்டில் காணப்படும் பறவைகள்
ஊரி

**ஊரி** அல்லது **யூரி** (Uri) ,  இந்தியாவின் ஜம்மு காஷ்மீர் மாநிலத்தின் பாரமுல்லா மாவட்டத்தில், இந்திய-பாகிஸ்தான் எல்லைப் பகுதியில் ஜீலம் ஆற்றாங்கரையில் அமைந்த நகரம் ஆகும்..

## மக்கள் தொகையில்
2011ஆம் ஆண்டு இந்திய மக்கட்தொகை கணக்கெடுப்பின் படி, ஊரி நகராட்சியின் மொத்த மக்கள் தொகை 9,366 ஆகும். அதில் ஆண்கள் 6674 ஆகவும்; பெண்கள் 2992 ஆகவும் உள்ளனர்.  மக்கள் தொகையில் இசுலாமியர்கள் 50211%, இந்துக்கள் 39.47%, கிறித்தவர்கள் 9.34%, பிறர் 0.30% ஆக உள்ளனர். ஆறு வயதிற்குட்பட்ட குழந்தைகளின் எண்னிக்கை 879 ஆகவுள்ளது. பாலினவிகிதம் ஆயிரம் ஆண்களுக்கு 403 பெண்கள் என்ற அளவில் உள்ளது. எழுத்தறிவு விகிதம் 88.46% ஆக உள்ளது. ஆண்களின் எழுத்தறிவு 95,27% ஆகவும், பெண்களின் எழுத்தறிவு 70.02% ஆகவும் உள்ளது. 

## 2016 ஊரி தாக்குதல்கள்
18 செப்டம்பர் 2016 அதிகாலை 5.30 மணி அளவில் ஊரியின் இந்திய இராணுவ முகாம்கள் மீது தீவிரவாதிகள் கையெறி குண்டுகளை வீசி தாக்கியதில், முகாம்களில் இருந்த பதினெட்டும் மேற்பட்ட படைவீரர்கள் கொல்லப்பட்டனர். மேலும் பலர் காயமடைந்ந்தனர். 
இத்தாக்குதலில் பாகிஸ்தானின்  ஜெய்ஸ் –இ- முகமது இயக்கத்தினரின் தொடர்பு இருக்கலாம் என இந்திய அரசு கருதுகிறது. மேலும் இத்தாக்குதல் தொடர்பாக தேசிய புலனாய்வு முகமை வழக்கு பதிவு செய்துள்ளது.

### எதிர் தாக்குதல்
யூரி ராணுவ முகாம் மீதான தாக்குதலுக்கு பழிக்குப்பழி வாங்கும் வகையில், பாகிஸ்தான் ஆக்கிரமிப்பு  பகுதியான ஆசாத் காஷ்மீரில்  நுழைந்து, பயங்கரவாதிகளின் முகாம்களை, 28 செப்டம்பர் 2016 அன்று இந்திய ராணுவம் அதிரடியாக தாக்கி அழித்தது.  

## மேற்கோள்கள்

## வெளி இணைப்புகள்
*காஷ்மீர் தாக்குதலில் கொல்லப்பட்ட 18 இந்தியப் படையினரின் இறுதிச் சடங்குகள்
* இந்தியா - பாகிஸ்தான் இடையே நிகழ்ந்த பதற்ற சம்பவங்களின் தொகுப்பு (காணொளி)
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
* ஊரி தாக்குதலின் எதிர் விளைவு

பகுப்பு:பாரமுல்லா மாவட்டம்
கல்கணர்

**கல்கணர்** (*Kalhana*, *Kalhan*, **கல்ஹானர்**) இந்தியாவின் ஜம்மு காஷ்மீர் பகுதியைச் சேர்ந்த காஷ்மீர பண்டிதர் ஆவார். கி பி 12ஆம் நூற்றாண்டில் வாழ்ந்த கல்ஹானர், 1148 -1149 கால கட்டத்தில்  சமசுகிருத மொழியில் எழுதிய இராஜதரங்கிணி (மன்னர்களின் ஆறு) எனும் கவிதை நூல்,  3449 செய்யுட்களுடனும், எட்டு தரங்கங்கள் (தரங்கம் எனில் அலை) எனும் அத்தியாயங்களுடன் கூடியது.

சமசுகிருத கவிதை வடிவில் உள்ள  வரலாற்று நூலான *இராஜதரங்கிணி*    ஜம்மு காஷ்மீரின் 12ஆம் நூற்றாண்டின் வரலாற்றை கூறுவதுடன், இந்தியத் துணைக் கண்டத்தின் வரலாற்றையும் விவரிக்கிறது.

## வாழ்க்கை
கல்ஹானர், லோகரா வம்ச காஷ்மீர் மன்னர் ஹர்சர் அமைச்சரவையில் பணியாற்றிய *சன்பக்கா* என்பவரின் மகனாவர். காஷ்மீர் பண்டிதர் குலத்தில் பிறந்த கல்ஹானர் சமசுகிருத மொழி அறிஞரும், கவிஞரும் ஆவார்.

## இதனையும் காண்க
* காளிதாசன்
*  அக்கினிமித்திரன்
* சூத்திரகர்
* ஜம்மு காஷ்மீர் வரலாறு

## மேற்கோள்கள்

## ஆதார நூற்பட்டியல்
*
*
*

## வெளி இணைப்புகள்
* KALHANA
*''Kalhana - The Chronicler''
*Rajatarangini by Kalhana https://books.google.com/books?id=4rcwLQDFh-EC&pg=PA92&l#v=onepage&q&f=false

பகுப்பு:இந்திய வரலாற்றாளர்கள்
பகுப்பு:இந்திய எழுத்தாளர்கள்
பகுப்பு:இந்தியக் கவிஞர்கள்
பகுப்பு:சமசுகிருத நூலாசிரியர்கள்
பகுப்பு:சமசுகிருத அறிஞர்கள்
பகுப்பு:பன்னிரண்டாம் நூற்றாண்டு
பகுப்பு:காஷ்மீர் மக்கள்
கருங்காடை

**கருங்காடை** (*Buttonquail*) இவை பசினெடிய (Phasianidae) என்ற குடும்பத்தில் சார்ந்த காடை வகையைச் சாராத ஒரு சிறிய பறவை பிரிவுகளில் உள்ள மஞ்சள் கால் காடை இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் ஆப்பிரிக்கா, ஐரோப்பா, ஆசுதிரேலியா போன்ற நாடுகளில் காணப்படுகிறது. இவற்றில் 16 வகையான இனங்களில் இரண்டு இனம் பேரினத்தில் சேருகிறது.

கருங்காடைகள் மங்கிய பழுப்பு நிறம் கொண்ட இவை பறப்பதில்லை, ஆனால் வேகமாக ஓடும் திறன் கொண்டு காணப்படுகிறது. பெண் பறவை இனப்பெருக்கக் காலத்தில் வண்ணம் கூடி பிரகாசமாக காட்சி கொடுக்கிறது. கருங்காடை இனத்தில் ஆண் ஒரு பெண்ணுடன் உறவுப் பழக்கத்தில் உள்ளது. ஆனால் பெண் காடைகள் பல ஆண்களுடன்  பழக்கம் கொண்டுள்ளது. இதனால் நிலத்தில் கூடுகட்டி முட்டையிட்டவுடன் ஆண் பறவை அடைகாத்து குஞ்சு பொரித்து வளர்க்கிறது. ஆனால் பெண் பறவை ஒன்றை ஒன்று பின் தொடர்ந்து வேறு ஆணுடன் சென்றுவிடுகிறது. முட்டையிலிருந்து குஞ்சு வெளிவர 12 நாட்கள் எடுத்துக்கொள்கிறது. பின்னர் குஞ்சுகள் இரண்டு வாரங்களில் பறக்கத் துவங்குகிறது.

## மேற்கோள்கள்

## வெளி இணைப்பு

*Buttonquail videos பறவைகளின் தொகுப்பு. 

பகுப்பு:காடைகள்
பகுப்பு:தமிழ்நாட்டுப் பறவைகள்
குப்யா

**குப்யா** என்பது கொடவர் இன ஆண்கள் அணியும் உடை. கர்நாடகத்தின் குடகு மாவட்டத்தைச் சேர்ந்த கொடவர், திருமணக்காலத்திலும் இறப்பு நிகழ்ச்சிகளிலும் வெள்ளை நிற குப்யா ஆடையையும், மற்றோர் கருப்பு நிற குப்யாவையும் அணிகின்றனர். இந்த உடை கோட் போன்ற அமைப்பில், கால் முட்டி வரை நீண்டிருக்கும். இந்த ஆடை பருத்தியில் நெய்யப்பட்டதாகும். இன்றைய கொடவர் இன ஆண்கள் கருப்பு நிற குப்யா ஆடையை வெள்ளை நிற முழுக்கை சட்டைக்கு மேல் அணிகின்றனர். தலைப்பாகையும், இடுப்பில் குப்யாவின் மேல் சிவப்பு நிற துண்டையும் கட்டுகின்றனர்.

## சான்றுகள்

பகுப்பு:இந்திய உடைகள்
பகுப்பு:கர்நாடகப் பண்பாடு
சோமவாரப்பேட்டை

**சோமவாரப்பேட்டை** (கன்னடத்தில் *சோமவாரப்பேட்டெ*) என்னும் நகரம், இந்திய மாநிலமான கருநாடகத்தின் குடகு மாவட்டத்தில் உள்ளது. இது சோமவாரப்பேட்டை வட்டத்தின் தலைநகராகும்.

இங்கு காப்பிப் பயிர் வளர்க்கப்படுகிறது. ஏலக்காய், குடைமிளகாய், ஆரஞ்சு, இஞ்சி ஆகியவையும் விளைகின்றன.

## மக்கள்
2001ஆம் ஆண்டுக் கணக்கெடுப்பில், இங்கு 7218 மக்கள் வசிப்பது கண்டறியப்பட்டது. இவர்களில் பாதி பேர் ஆண்கள், மீதி பாதி பேர் பெண்கள்.

## மொழிகள்
இங்குள்ள மக்கள் கன்னடம், குடகு மொழி, அரேபாஷே, துளு, பியரி மொழி, கொங்கணி ஆகிய மொழிகளில் பேசுகின்றனர். பலருக்கு ஆங்கிலமும் தெரிந்திருக்கிறது.

## சான்றுகள்

## இணைப்புகள்

*.

பகுப்பு:குடகு மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகத்தில் சுற்றுலாத் துறை
சுருள் இறகுப் புறா

**சுருள் இறகுப் புறா** (*Frillback*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை சுருண்ட இறகுகளைக்  கொண்டுள்ளன. இவை அனத்தோலியா பகுதியிலிருந்து வந்ததாகக் கூறப்படுகிறது. சர் எலியட் என்பவர் மதராசிலிருந்து ஒருசில பறவைகளை டார்வினுக்கு அனுப்பினார். சார்லஸ் டார்வின் இவற்றுள் சிலவற்றை வளர்த்தார்.

## மேற்கோள்கள்

பகுப்பு:புறாக்கள்
சின்னக் காணான் கோழி

**சின்னக் காணான் கோழி** (*Little Crake*) இது நீர் நிலைகளில் வாழும் சிறிய காணான்கோழி குடும்பத்தைச் சார்ந்த பறவை இனம் ஆகும்.  இப்பறவைக்கான அறிவியல் பெயர் வெனிசு நாட்டினரால் கொடுக்கப்பட்டதாகும். இதில் *சின்ன* என்ற சொல் இலத்தீன் மொழியிலிருந்து எடுக்கப்பட்டதாகும்.

இனப்பெருக்கத்தை இப்பறவை ஐரோப்பா நாட்டின் புல் படுக்கைகளில் வைத்துக்கொள்கிறது. மேலும் இவை அதிக அளவில் கிழக்கு ஆசியாவின் பல பகுதிகளில் காணப்படுகிறது. குளிர்காலங்களில் இவை ஆப்பிரிக்காவின் பகுதிகளுக்கு தனது இருப்பிடத்தை நகர்த்திக் கொள்கிறது.

புள்ளி காணான் கோழியை விட கொஞ்சம் சிறியதாக 17- 19 செ.மீற்றர்கள் கொண்டு காணப்படுகிறது. இவற்றில் ஆணுக்கும் பெண்ணுக்கும் பெரிய அளவில் வேற்றுமை காணப்படுகிறது.

## மேற்கோள்கள்

## வெளி இணைப்புகள்

* 
* 
* 
* 
* 
* 

பகுப்பு:கானாங்கோழி
பகுப்பு:இந்தியப் பறவைகள்
பகுப்பு:ஐரோப்பியப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
பகுப்பு:மேற்கு ஆசியப் பறவைகள்
விசிறிவால் புறா

**விசிறிவால் புறா** (*Fantail pigeon*, ஃபேன்டைல்) ஒரு பிரபலமான ஆடம்பரப் புறாவாகும். இதன் வாலானது சாதரண புறாக்களின் 12 முதல் 14 இறகுகளிலிருந்து வேறுபட்டு 30 முதல் 40 இறகுகளைக் கொண்டு விசிறி போன்றுள்ளது. இது பாகிஸ்தான், இந்தியா,சீனா அல்லது ஸ்பெயினில் தோன்றியதாகக் கருதப்படுகிறது. இதில் ஆங்கில ஃபேன்டைல்,இந்திய ஃபேன்டைல், பட்டு ஃபேன்டைல் மற்றும் தாய்லாந்து ஃபேன்டைல் உள்ளிட்டவையும் அடங்கும். சார்லஸ் டார்வின் உயிரினங்களின் தோற்றம் புத்தகத்தின் முதல் அதிகாரத்தில் ஓர் உதாரணமாக இதனைப் பயன்படுத்தியுள்ளார்.
 

## மேற்கோள்கள்

## வெளி இணைப்புகள்
*Types of Fantail Pigeon

பகுப்பு:புறாக்கள்
பேரரசர் முசுகுந்தன்

**பேரரசர் முசுகுந்தன்** (Muchukunda) பரத கண்டத்தின் இச்வாகு குல மன்னர் மாந்தாதாவின் மகனும், அம்பரீசனின் சகோதரும் ஆவார்.

## முசுகுந்தன் கேட்ட வரம்
ஒரு முறை தேவர்கள் கேட்டுக் கொண்டதன் பேரில், பேரரசர் முசுகுந்தன்,  தேவர்களுக்கு ஆதரவாக, அசுரர்களுக்கு எதிரான போரில் பல்லாண்டுகள் போராடி தேவர்களுக்கு வெற்றியைத் தேடித் தந்தார். அசுரர்களுடனானப் போரில் மிகவும் களைத்திருந்த முசுகுந்தன்,  தனக்கு நீண்ட ஓய்வு தேவை எனக் கருதியால்,   இந்திரனிடம் தனக்கு நீண்ட கால உறக்கத்தையும், தனது உறக்கத்தை கலைப்பவர்கள் எரிந்து சாம்பலாக வேண்டும் என வரத்தையும் கேட்டுப் பெற்றான்.

## கிர்நார் மலைக் குகையில் உறங்குதல்
வரத்தைப் பெற்ற முசுகுந்தன் தற்கால குசராத்து மாநிலத்தின் கிர்நார் மலையின் குகையில் படுத்து உறங்கினான்.

## காலயவனனின் மரணம்
எவ்வித ஆயுதங்களால் கொல்லப்படாத வரம் பெற்றவனும், கொடூரக் குணம் படைத்தவனுமான காலயவனன் என்பவன், கிருஷ்ணரைக் கொல்ல துவாரகை நாட்டின் மீது போர் தொடுத்தான். போரின் ஒரு கட்டத்தில் காலயவனன் பார்க்கும் படி, கிருஷ்ணர் தனது தேரைப் போர்க்களத்திலிருந்து, கிர்நார் மலையை நோக்கிச் செலுத்தினார். காலயவனனும் கிருஷ்ணரைப் பின் தொடர்ந்து விரட்டினான்.

கிருஷ்ணர், முசுகுந்தன் படுத்திருந்த கிர்நார் மலைக் குகையினுள் நுழைந்து ஒளிந்து கொண்டார். கிருஷ்ணரைத் தேடி வந்த காலயவனன், முசுகுந்தன் படுத்திருந்த இருட்டுக் குகையில் நுழைந்து தேடும் போது, அங்கே படுத்திருந்த முசுந்தனை, கிருஷ்ணன் என நினைத்து, முசுகுந்தன் மேல் பாய்ந்தான். உறக்கத்திலிருந்து  விழித்த முசுகுந்தன், காலயவனனைப் பார்த்தவுடன், காலயவனன் சாம்பலாகி இறந்து போனான்.

## வீடுபேறு
இந்து தொன்மவியலின் படி, இராமனின் முன்னோரான முசுகுந்த சக்கரவர்த்தி, திரேதா யுகத்தில் பிறந்தவர். ஆனால் கிருஷ்ணர் துவாபர யுகம் முடியும் காலத்தில் வாழ்பவர். ஏறக்குறைய ஒரு யுக காலம் குகையில் உறக்கத்தில் இருந்த முசுகுந்த சக்கரவர்த்தி, குகையில் கிருஷ்ணரைக் கண்டு நடந்தவற்றை அறிந்தார். பின்னர் கிருஷ்ணரின் அறிவுரைப் படி, இமயமலையில் உள்ள  பத்ரிநாத்திற்குச் சென்று  தவமிருந்து வீடுபேறு அடைந்தார்.

## மேற்கோள்கள்

## வெளி இணைப்புகள்
* முசுகுந்த சக்கரவர்த்தி
பகுப்பு:இந்து தொன்மவியல் மாந்தர்
காலர் (புறா)

**காலர் புறா** (*Jacobn pigeon*) பல ஆண்டுகள் தேர்ந்தெடுத்த இனப்பெருக்க முறையால் ஆசியாவில் உருவாயின. காலர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை ஆசிய இறகு மற்றும் குரல் புறாக்கள் பிரிவில் உள்ளன. இந்த இனம் அதன் கழுத்தைச் சுற்றிலும் காணப்படும் இறகுகளுக்காக அறியப்படுகிறது.

## மேலும் காண்க
*ஆடம்பரப் புறா

## மேற்கோள்கள்

பகுப்பு:புறாக்கள்
பகுப்பு:இந்தியாவில் தோன்றிய வீட்டுப் புறாக்கள்
சுபன்சிரி ஆறு

**சுபன்சிரி ஆறு** *(Subansiri River)* பிரம்மபுத்திரா நதியின் ஒரு கிளை நதியாகும். இந்திய மாநிலங்களான அசாம், அருணாசலப் பிரதேசம் மற்றும் சீனாவின் தன்னாட்சிப் பகுதியான திபெத் ஆகிய பகுதிகளில் சுபன்சிரி ஆறு பாய்கிறது. 442 கிலோமீட்டர் நீளம் (275 மைல்) கொண்ட இந்த ஆறு 32640 சதுர கிலோமீட்டர் (12600 சதுரமைல்) வடிநிலப்பரப்பைக் கொண்டுள்ளது . சுபன்சிரி ஆறுதான் பிரம்மபுத்திரா நதியின் மிகப்பெரிய கிளைநதியாகும். அதிகப்பட்சமாக விநாடிக்கு 18,799 கனமீட்டர் (663,900 கன அடி) தண்ணிரையும், குறைந்த பட்சமாக விநாடிக்கு 131 கன மீட்டர் (4600 கன அடி) தண்ணீரையும் சுபன்சிரி ஆறு வெளியேற்றுவதாகவும் அறியப்பட்டுள்ளது. பிரம்மபுத்திரா நதியில் பாயும் மொத்த தண்ணீரின் அளவில் சுமார் 7.92% அளவு தண்ணிரை சுபன்சிரி ஆறு வழங்குகிறது . 
இமய மலையின் சீனப்பகுதியிலிருந்து சுபன்சிரி ஆறு தோன்றி இந்தியாவின் கிழக்கிலும் தென்கிழக்கிலும் பாய்ந்து, பின்னர் அசாம் சமவெளிக்கு தெற்காகப் பாய்ந்து இலக்கீம்பூர் மாவட்டத்தில் பிரம்மபுத்திரா நதியுடன் கலக்கிறது.

## தாழ்நிலை சுபன்சிரி அணை

தாழ்நிலை சுபன்சிரி அணை அல்லது தாழ்நிலை சுபன்சிரி நீர்மின் திட்டம் என்ற மின்னுற்பத்தித் திட்டம் இவ்வாற்றின் மேல் கட்டப்பட்டு வரும் ஓர் ஈர்ப்பு அணைத்திட்டமாகும். பலத்த எதிர்ப்புகளுக்கும் பலவிதப் பிரச்சினைகளுக்கு நடுவிலும் இவ்வணை கட்டப்பட்டு வருகிறது. 
இவ்வாறு அசாமிய பொதுமக்களின் பார்வையில், கற்பனை டால்பின்கள், மீன்கள் மற்றும் மனித கதாபாத்திரங்களாக  புனையப்பட்டு அவற்றின் அடிப்படையிலேயே நோக்கப்படுகின்றது.

## மேற்கோள்கள்

பகுப்பு:அசாம் ஆறுகள்
பகுப்பு:இந்திய ஆறுகள்
சூர்நகம்

**சூர்நகம்** அல்லது **பேய் நகம்** (*[[ஆங்கிலம்]]: Devil Claw ([[தாவரவியல்]] பெயர்: ஹர்பகோப்ஹைடும் (Harpagophytum*), மேலும் **பற்றிப்பிடி தாவரம்** (*grapple plant*), மற்றும் **மரச் சிலந்தி** (*wood spider*) இவ்வாறானப் பெயர்களில் அழைக்கப்படும் இது, எள் குடும்பத்தைச் சார்ந்த பேரின  பூக்கும் தாவரமாகும். தென்னாப்பிரிக்காவை தாயகமாகக் கொண்ட இத்தாவரம், தூண்டில் போன்ற பழத்தின்  விசித்திரமான தோற்றத்தினால், "**உம்மை பிசாசின் கூரிய நகம்**" (*devil's claw*) என்னும் பெயராலும் பொதுவாக அழைக்கப்படுகிறது. ஒரு மூலிகைத் தாவரமான "பிசாசு நகச்செடி" கிரேக்கமொழியில் கொக்கிச்செடி (*hook plant*) எனக் கருதப்படுகிறது.

## குறிப்புகள்
தென்னாப்பிரிக்காவின் கலகாரிப் பாலைவனப் பகுதியில் பெருமளவில் காணப்படும் இத்தாவரத்தின் வேரிலிருந்து, "இரிடாய்டு" (*iridoid*), "கிளைக்கோசைடு" (*glycosides*), "ஹார்ப்பபோசைடு" மற்றும் "ஹெர்ப்பகைடு"  (*harpagoside and harpagide*) போன்ற மருந்துப் பொருட்கள் "ரூமட்டாய்டு ஆர்த்திரிட்டிஸ்" (*(Rheumatoid arthritis; RA*) என்ற முடக்கு வாதம், மூட்டுவலி போன்ற நோய்களுக்கு சிறந்த மருந்தாக உள்ளது.

## சான்றாதாரங்கள்

பகுப்பு:மூலிகைகள்
எம். ஏ. திருமுகம்

**எம். ஏ. திருமுகம்** தமிழ்த் திரைப்பட இயக்குநராவார். சாண்டோ எம். எம். ஏ. சின்னப்பத் தேவரின் தம்பியாகிய இவர், படத்தொகுப்பாளராகவும் பணியாற்றியிருந்தார். திருமுகம் ஏறத்தாழ 25 ஆண்டுகளுக்கு மேலாக தமிழ்த் திரையுலகில் பணியாற்றினார்.

## இயக்கிய திரைப்படங்கள்
# தாய்க்குப்பின் தாரம் (1956)
# பிள்ளைக் கனியமுது (1958)
# உழவுக்கும் தொழிலுக்கும் வந்தனை செய்வோம் (1959)
# வாழவைத்த தெய்வம் (1959)
# யானைப்பாகன் (1960)
# குடும்பத்தலைவன் (1962)
# தாயைக்காத்த தனயன் (1962)
# நீதிக்குப்பின் பாசம் (1963)
# தர்மம் தலைகாக்கும் (1963)
# தொழிலாளி (1964)
# வேட்டைக்காரன் (1964) 
# கன்னித்தாய் (1965)
#தனிப்பிறவி (1966)
# முகராசி (1966)
# மகராசி (1967)
# தாய்க்குத் தலைமகன் (1967)
# விவசாயி (1967)
# காதல் வாகனம் (1968)
# தேர்த் திருவிழா (1968)
#
# அக்கா தங்கை (1969)
# மாணவன் (1970)
# பெண் தெய்வம் (1970)
# நல்ல நேரம் (1972)
# தெய்வம் (1972)
# தர்மராஜா (1980)
# எல்லாம் உன் கைராசி (1980)
# நதி ஒன்று கரை மூன்று (1981)

## படத்தொகுப்பாளராக பணியாற்றிய திரைப்படங்கள்
# அபிமன்யு (1948, உதவி)
# மர்மயோகி (1951)
# மனோகரா (1954)
# பிள்ளைக் கனியமுது (1958) (தொகுப்பாளரும், இயக்குநரும்)

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தொகுப்பாளர்கள்
திசை கோட்டுரு

கணுக்களையும் விளிம்புகளையும் கொண்ட ஒரு கோட்டுருவில், அந்தக் கோட்டுருவின் விளிம்புகளுக்குத் திசை இருக்குமானால் அது திசையுள்ள கோட்டுரு அல்லது **திசைக் கோட்டுரு** (directed graph) எனப்படுகின்றது.  பொதுவாக, கோட்டுரு வரையப்படும் போது, முனைகளை அவை குறிக்கும் திசையுடன் வரைவர்.

## வரையறை
கோட்டுருவை கணுவின் கணத்தையும், அவற்றை இணைக்கும் விளிம்புகளைக் கொண்ட கணத்தையும் கொண்டதாகக் கொள்க.
* *G* = (*V*, *A*)
* *G* = திசை கோட்டுரு
* *V* - கணுக்களைக் கொண்ட கணம் 
* *A* - விளிம்புக் கொண்ட கணம்.  முனைகள் வரிசைப்படுத்தப்பட்ட கணு இருமங்களால் (ordered pairs of nodes) ஆனாது.

## எடுத்துக்காட்டு

* *G* = (*V*, *A*)
* *G* = திசை கோட்டுரு
* *V* = {0, 1, 2, 3, 4, 5, 6}
* *A* = {(0,2), (0,4), (0,5), (1,0), (2,1), (2,5), (3,1), (3,6), (4,0), (4,5), (6,3), (6,5)}

## மேற்கோள்கள்


## வெளி இணைப்புகள்
* Directed and Undirected Graphs

பகுப்பு:கோட்டுருக்கள்
பகுப்பு:கோட்டுருவியல்
இண்டியம்(I) புரோமைடு

**இண்டியம்(I) புரோமைடு** *(Indium(I) bromide)* என்பது InBr என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இண்டியமும் புரோமினும் சேர்ந்து உருவாகும் இச்சேர்மம் சிவப்பு நிறத்தில் படிகச்சேர்மமாக காணப்படுகிறது. β-தாலியம் அயோடைடு கட்டமைப்பையொத்த சமகட்டமைப்புடனும் திரிபடைந்த பாறை உப்பு அமைப்பையும் இண்டியம்(I) புரோமைடு கொண்டிருக்கிறது. இண்டியம் உலோகத்தை இண்டியம் டிரைபுரோமைடு எனப்படும் இண்டியம் முப்புரோமைடுடன் சேர்த்து சூடுபடுத்தும்பொழுது இண்டியம்(I) புரோமைடு உருவாகிறது. இச்சேர்மம் கந்தக விளக்கில் பயன்படுத்தப்படுகிறது. கரிம வேதியியலில், α, α-இருகுளோரோகீட்டோன்களை 1-அரைல்-பியூட்டேன்-1,4-டையோன்களாக்கும் இணைப்பு வினைகளை இச்சேர்மம் முன்நகர்த்துகிறது.  ஆல்க்கைல் ஆலைடுகளை ஆல்க்கைல் இண்டியம் ஆலைடுகளாகவும், நிக்கல்புரோமின் அணைவுச்சேர்மங்களை நிக்கல்-இண்டியம் பிணைப்புகளாகவும் மாற்றுவது போன்ற ஆக்சிசனேற்ற கூட்டுவினைகளில் இண்டியம்(I) புரோமைடு பங்களிக்கிறது. தண்ணீரில் நிலைப்புத்தன்மை இல்லாமல் இண்டியம் உலோகமாகவும் இண்டியம் முப்புரோமைடாகவும் சிதைகிறது. இண்டியம் இருபுரோமைடு தண்ணீரில் கரைந்து உண்மையென கருதத்தக்க, நீரில் கரையாத வீழ்படிவாக உருவாகி உடனடியாகசிதைவடைகிறது.

## மேற்கோள்கள்

* WebElements
* 

பகுப்பு:இண்டியம்(I) சேர்மங்கள்
பகுப்பு:உலோக ஆலைடுகள்
பகுப்பு:புரோமைடுகள்
பகுப்பு:புரோமின் சேர்மங்கள்
சுனசேபன்

thumb | வலது**சுனசேபன்** (Shunahshepa)  பற்றிய குறிப்புகள் இந்து தொன்மவியலான ரிக் வேதத்தில் உள்ளது. ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில்  நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது. 
சுனசேபன் நர பலி நிகழ்வு  சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.

## ரிக் வேத ஐதரேய பிரமாணத்தில்

நாரதரின் அறிவுரையின் படி, குழந்தையில்லாத இச்வாகு குல மன்னர் அரிச்சந்திரன், குழந்தை வரம் வேண்டி, ரிக் வேத தேவர்களில் ஒருவரான வருணனை நோக்கி தவமிருந்தான். அரிச்சந்திரனுக்கு குழந்தை வரமளித்த வருணன், வருங்காலத்தில் அக்குழந்தையை தனக்கு வேள்வியில் நர பலியாக படையலிட வேண்டும் என்ற  வாக்குறுதி பெற்றான்.

வருணனின் வரத்தின் படி, அரிச்சந்திரனுக்கு லோகிதாசன் என்ற  மகன் பிறந்தான். பெரியவனாக வளர்ந்த லோகிதாசன், தன்னைத் தன் தந்தையான  அரிச்சந்திரன், வருணனுக்குப் பலி கொடுப்பதை அறிந்து காட்டுக்குள் தப்பி மறைந்து கொண்டான்.

இதனால் கோபம் கொண்ட வருணன், அரிச்சந்திரனுக்கு தீராத வயிற்று நோய் உண்டாக சாபமிட்டான். எனவே அரிச்சந்திரன் கடும் வயிற்று நோயால் துன்பம் கொண்டான். இந்திரனின் அறிவுரைப்படி, அவ்வப்போது லோகிதாசன் காட்டிலிருந்து அரண்மனைக்கு வந்து அரிச்சந்திரனைப் பார்த்துச் சென்றான். ஆனால் தன்னை வேள்வியில் வருணனுக்கு  நர பலியாக தரப்படுவதை லோகிதாசன் ஏற்க மறுத்துவிட்டான்.

காட்டில் ஆறு ஆண்டுகள் அலைந்த லோகிதாசன், வறுமையின் பிடியில் சிக்கி வாழ்ந்து  கொண்டிருந்த ஆங்கிரச கோத்திரத்தைச் சேர்ந்த  *அஜிகர்த்தன்*  எனும் முனிவரை சந்தித்து, தனக்கு பதிலாக வேள்வியில் வருணனுக்கு நர பலி கொடுப்பதற்கு, அவரது மூன்று ஆண் மகன்களில் நடுவரான சுனசேபனை, நூறு பசுக்களை விலையாகக் கொடுத்து வாங்கினான். பின் சுனசேபனையும் அவர் தந்தை அஜிகர்த்தனையும்  அரண்மனைக்கு அழைத்துச் சென்றான் லோகிதாசன்.

சத்திரியக் குழந்தையான லோகிதாசனுக்குப் பதிலாக வேதியக் குழந்தையான சுனசேபனை நர பலியாக ஏற்றுக் கொள்ள வருண தேவனும் ஏற்றுக் கொண்டார்.

அரிச்சந்திரனுக்காக விசுவாமித்திரர், வசிட்டர், ஜமதக்கினி போன்ற முனிவர்கள் நர மேத வேள்வியை நடத்த சம்மதித்தனர். சுனசேபன் நர வேள்விக்காக தூணில் கட்டி வைக்கப்பட்டான். சுனசேபனை விற்ற தந்தை அஜிகர்த்தன்,  சுனசேபனை நர பலியின் போது வெட்ட ஒப்புக் கொண்டான். தன்னை நர பலி இடும் முன், சுனசேபன் ரிக் வேத தேவதைகளை பிரார்த்தனை செய்து, இறுதியாக *விடியல் தேவதையான*   உஷஸ் தேவியை நினைத்து பிரார்த்தனை செய்கையில், சுனசேபனை கட்டியிருந்த கயிறுகள் தானாக  அவிழ்ந்தன. அரிச்சந்திரனின் தீராத வயிற்று வலி நோயும் குணமடைந்தது.

சுனசேபனின் வேத அறிவை கண்டு மகிழ்ந்த விசுவாமித்திரர்,  சுனசேபனனை  *தேவராதன்*  எனும் புதிய பெயரிட்டு தனது மூத்த மகனாக ஏற்று வளர்த்தார். விசுவாமித்திரரின் நூறு மகன்களில் முதல் ஐம்பது பேர்,  சுனசேபனை தங்களின் மூத்த சகோதரனாக  ஏற்க மறுத்தனர். எனவே கோபமுற்ற விசுவாமித்திரர் அவர்களை ஆரியவர்த்தம் பகுதிகளிலிருந்து வெளியேற ஆணையிட்டார். ஐதரேய பிராம்மணத்தின் படி, ஆரியவர்த்தம் பகுதிகளிலிருந்து வெளியேறி, தென்னிந்தியாவில் குடியேறிய விசுவாமித்திரரின் ஐம்பது மகன்களின் வழித்தோன்றல்களே *ஆந்திரர்கள்*  , புலிந்தர்கள், பௌண்டரர்கள், *சபரர்கள்*  மற்றும் பல இன மக்கள் ஆவார்.

## மேற்கோள்கள்

பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
பகுப்பு:இந்திய தொன்மவியல்
பகுப்பு:இராமாயணக் கதைமாந்தர்கள்
சிவரிக்கீரை

**சிவரிக்கீரை** (*[[ஆங்கிலம்]]: Celery ([[தாவரவியல்]] பெயர்: Apium graveolens*), என அழைக்கப்படும் இது, அபியேசியே (*Apiaceae*) குடும்பத்தைச் சார்ந்த தாவரமாகும். சதுப்புநிலத்தில் செழித்து வளரும் இச்செடி, பண்டைக்காலத்திலிருந்து ஒரு காய்கறியாக வேளாண்மை செய்யப்பட்டு வருகிறது. இடம் மற்றும் சாகுபடியாளரைப்,  பொறுத்து, வித்திலை (*hypocotyl*), தண்டுகள், மற்றும் இலைகள் சமைத்து உண்ணப்படுகிறது. சிவரிக்கீரையின் விதையை ஒரு நறுமண உணவுப் பொருளாகவும் , அதனுடைய சாறு மருந்துகளாகவும் பயன்படுத்தப்படுவது குறிப்பிடத்தக்கது.

## சான்றாதாரங்கள்

பகுப்பு:மூலிகைகள்
பகுப்பு:தண்டுக் காய்கறிகள்
பகுப்பு:மருத்துவத் தாவரங்கள்
பகுப்பு:கீரைகள்
இலாகூர் புறா

**இலாகூர் புறா** (*Lahore pigeon*) ஆடம்பரப் புறாவின் ஒரு வகையாகும். இவை உடல் அளவிற்காகவும், அமைதியான குணத்திற்காகவும் அறியப்படுகின்றன. இவை அனைத்தும் மாடப்புறாவிலிருந்து உருவானவையாகும்.

## தோற்றம்
பல ஆண்டுகளாக இவை பாகிஸ்தானின் இலாகூர் பகுதியில் வளர்க்கப்பட்டு வருகின்றன. இவை கி.பி. 1880 களில் ஜெர்மானியர்களால் இறக்குமதி செய்யப்பட்டு கி.பி. 1960 களில் பிரபலமாயின. ஈரான், பெர்சியா முன்னர் இறைச்சிக்காகவும் தற்போது இதன் தோற்றப் பொழிவிற்காகவும் வளர்க்கப்படுகிறது.

## உடலமைப்பு
இவற்றின் உயரம் சுமாராக 10.5 அங்குலமும், நீளம் சுமார் 11.5 அங்குலமும் இருக்கும். இவற்றின் தோள்பட்டை அகலம் சுமார் 5.5 அங்குலமாகும்.

## மேற்கோள்கள்

## வெளி இணைப்புகள்

*Arizona Pigeon Club: Detailed description of show qualities
*Lahore Club 

பகுப்பு:புறாக்கள்
ஜமதக்கினி

**சமதக்கினி** (Jamadagni) ), இந்து தொன்மவியலின் படி சப்த ரிசிகளில் ஒருவரும், விஷ்ணுவின் ஆறாவது அவதாரமான பரசுராமரின் தந்தையும், ரேணுகாவின் கணவரும் ஆவார். சமதக்கினி முனிவரின் ஐந்து மகன்கள் வசு, விசுவா வசு, பிருகத்யானு, பிருத்வான்கண்வர் மற்றும் இராமபத்திரன் எனும் பரசுராமர் ஆவர்.

## இளமை
பிருகுவின் வழித்தோன்றலான சமதக்கினி முனிவர், ரிசிக முனிவருக்கும்,  மன்னர் காதியின் மகள் சத்தியவதிக்கும் பிறந்தவர்.  சமதக்கினி என்பதற்கு *நெருப்பு*  என பொருள்படும். வேதமனைத்தும் கற்ற சமதக்கினி, *பிரசினசித்து*  என்ற சூரிய குல மன்னர் மகளான ரேணுகாவை மணந்து, வசு, விசுவா வசு, பிருகத்யானு, பிருத்வான்கண்வர் மற்றும் பரசுராமர் ஆகிய ஐந்து குழந்தைகளின் தந்தையானார்.

## ரேணுகாவை கொல்லுதல்

ரேணுகா தன் பதிபக்தியின் மேன்மையால், நாள்தோறும் பச்சைக் களிமண் பானையில் ஆற்று நீரை எடுத்து வருவாள்.

ஒரு நாள் ஆற்றுக்குச் சென்று களிமண் பானையில் நீர் எடுக்கையில், வானத்தில் தேரில் ஏறி வந்த அழகிய கந்தவர்களைக் கண்டு சில நொடிப் பொழுது வரை மயங்கினாள். இதனால் அவளது கற்புக்குக் களங்கம் ஏற்பட்டதால், பச்சைக் களிமண் உடைந்தது. எனவே வீட்டிற்கு திரும்பாமல் ஆற்றங்கரையிலே சமதக்கினி முனிவரின் வருகைக்காகக் காத்திருந்தாள்.

ஆற்றங்கரையில் நடந்த நிகழ்வுகளை ஞானக்கண்ணால் உணர்ந்து, கோபமுற்ற சமதக்கினி முனிவர், ரேணுகாவை வெட்டிக் கொல்ல தன் மூத்த மகன்களுக்கு  ஆணையிட்டார். அவர்கள் மறுக்கவே, அவர்களைக் கல்லாகப் போகும்படி சபித்தார்.  தன் கடைசி மகன் பரசுராமர் முன்வந்து, தந்தையின் ஆணைக்கிணங்க, தனது தாயைக் கோடாரியால் வெட்டித் தலையைத் துண்டித்தார்.

பின்னர் அமைதியடைந்த சமதக்கினி, பரசுராமருக்கு வழங்கிய வரங்களின் படி ரேணுகாவின் துண்டிக்கப்பட்ட தலை, உடலுடன் இணைந்து உயிர் பெற்றாள். கல்லான மூத்த சகோதர்கள் மீண்டும் உயிர் பெற்றனர்.

## இறப்பு
ஒரு முறை ஆயிரம் கரங்கள் கொண்ட  ஏயேய நாட்டு மன்னர் கார்த்தவீரிய அருச்சுனன், சமதக்கினி முனிவரின் ஆசிரமத்திற்கு வந்தார். சமதக்கினி வளர்த்துக் கொண்டிருந்த காமதேனுவின் மகளான **சபலை** எனும் தெய்வீகப் பசுவவை கார்த்தவீரிய அருச்சுனன் கேட்டார். தர மறுக்கவே, சமதக்கினி முனிவரிடமிருந்து வலுக்கட்டாயமாக சபலை பசுவை கவர்ந்து சென்றான்.

இச்செய்தியை சமதக்கினி முனிவர் பரசுராமரிடம் தெரிவித்தார். கோபமுற்ற பரசுராமர் கார்த்தவீரிய அருச்சுனனை தனது கோடாரியால் தலையைத் துண்டித்தார். பழிக்குப் பழியாக கார்த்தவீரிய அருச்சனனின் மூன்று மகன்கள், பரசுராமர் ஆசிரமத்தில் இல்லாத நேரத்தில், சமதக்கினி முனிவரைக் கொன்றனர். இதனால் கோபமுற்ற பரசுராமர், சத்திரிய மன்னர்களின் 21 தலைமுறையினரின் தலைகளைத் தனது கோடாரியால் சீவிக் கொல்வதாக சபதமெடுத்தார்.

## மேற்கோள்கள்

பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
பகுப்பு:இந்திய தொன்மவியல்
பகுப்பு:முனிவர்கள்
சேரன்மகாதேவி அம்மைநாதர் கோயில்

**சேரன்மகாதேவி அம்மைநாதர் கோயில்** என்பது தமிழ்நாடு,  திருநெல்வேலி மாவட்டம், சேரன்மகாதேவியிலுள்ள ஒரு சிவாலயமாகும். இச்சிவாலயம் நவகைலாயங்களில் இரண்டாவதாக சந்திரனுக்குரியத் தலமாகக் கருதப்படுகிறது. இத்தலத்தின் மூலவர் கைலாசநாதர், அம்மைநாதர் என்றும், அம்மன் ஆவுடைநாயகி என்றும் அழைக்கப்படுகின்றனர்.

## தமிழ்நாடு அரசு இணையதளம்
*Arulmigu Kailasanathar(Ammainathar) Temple Cheran Mahadevi (Chandran) 
*Arulmigu Ammainathar Temple - Tirunelveli 

## மேற்கோள்கள்

## வெளியிணைப்புகள்

பகுப்பு:நவ கைலாயங்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள்
ஒருங்குதொடர் தொகுப்புமுறை

**ஒருங்குதொடர் தொகுப்புமுறை** *(Convergent synthesis)* என்பது வேதியியலில், பெரும்பாலும் கரிம வேதியியலில் பயன்படுத்தப்படும் ஒரு தயாரிப்புமுறை உத்தியாகும். பலவடுக்கு தொகுப்பு முறையின் செயல்திறனை மேம்படுத்துவது இவ்வுத்தியின் நோக்கமாகும். இத் தொகுப்பு முறையில், ஒரு சிக்கலான மூலக்கூறின் எளிய தனித்தனிக் கூறுகள் முதல்நிலை வினை, இரண்டாம்நிலை வினையெனத் தனித்தனியே தொகுக்கப்படுகின்றன. தனித்தனியாகத் தயாரிக்கப்பட்ட இவையிரண்டும் ஒன்று சேர்ந்து இறுதியாக சிக்கலான மூலக்கூறைத் தருகின்றன. நேரிடையான ஒருபடித் தொகுப்புமுறையில், அடுத்தடுத்த படிநிலை வினைகளின் போது ஒட்டுமொத்த உற்பத்தி வீதம் விரைவாக குறைந்துவிடுகிறது.

::ஏ → பி → சி →  டி

ஒவ்வொரு வினையிலும், ஒருவேளை 50% உற்பத்தியிருக்கும் என்று கருதினால் ஏ இலிருந்து டி  இன் தயாரிப்பு வெறும் 12.5% மட்டுமேயாகும்.

இதுவே ஒருங்குதொடர் தொகுப்புமுறை எனில்,

::ஏ → பி (50%)
::சி → டி (50%)
::பி + டி → இ (25%)

ஒட்டுமொத்த வினையில் இ 25% விளைகிறது என்பது சற்று ஆறுதலாகும். சிக்கலான கலப்பு மூலக்கூறுகளைத் தொகுப்பு முறையில் தயாரிக்கவும், தனித்தனியான சிறிய துண்டுகளை இணைத்துப் பிணைக்கவும் மற்றும் தனித்தனி மூலக்கூறுகளைத் தொகுக்கவும் ஒருங்குதொடர்  தொகுப்புமுறை பயன்படுத்தப்படுகிறது. 
 
*தெந்திரைமர் தொகுப்புமுறை  அல்லது அடுக்குக் கிளைத்தொகுப்பு முறையில் இந்த ஒருங்குதொடர் தொகுப்புமுறை உத்தி பயன்படுத்தப்படுகிறது. இதனால், மரபார்ந்த முறையில் முன்னரே உறுதி செய்யப்பட்ட எண்ணிக்கையில் கிளைகள் மைய உள்ளகத்துடன் இணைகின்றன.
*அதிகபட்சமாக 300 அமினோ அமிலங்கள் வரை கொண்ட புரதங்கள், ஒருங்குதொடர்  தொகுப்புமுறை உத்தியின் மூலம் வேதியியல் இணைப்புப் பெற்று உருவாகின்றன.
*உதாரணமாக சேர்மம் பையோயானகின் ஏ  தயாரிப்பின் இறுதிநிலை (ஒளிவேதியியல்[2+2]வளையக்கூட்டு வினை) முடிவுத் தொகுப்பு வினையில் ஒருங்குதொடர்  தொகுப்புமுறை உத்தி பயன்படுத்தப்படுகிறது.

:

## மேற்கோள்கள்

## இவற்றையும் காண்க

*விரிதொடர் தொகுப்புமுறை

பகுப்பு:வேதித் தொகுப்புமுறைகள்
தோட்டப் பூண்டு

**தோட்டப் பூண்டு** (*[[ஆங்கிலம்]]: Chervil ([[தாவரவியல்]] பெயர்: Anthriscus cerefolium*), என அழைக்கப்படும் இத்தாவரத்தை, சில நேரங்களில் தோட்டத்திலுள்ள பூண்டிலிருந்து வேறுபடுத்தி அறிய, இச்செடியை வோக்கோசு, (*parsley*) அல்லது "பிரஞ்சு வோக்கோசு" (*French parsley*) என்றும், அழைக்கப்படுகிறது. அபியேசியே குடும்பத்தைச் சார்ந்த இத்தாவரம், மூலிகை வகையின் நுட்பமான ஆண்டுத் தாவரமாகும். மிர்ரப் பிசின் போன்ற நறுமணத்துடன் கூடிய ஆவியாகும் எண்ணெய் காரணமாக இது முன்னர் மிர்கிசு என்று அழைக்கப்பட்டது.

## மேற்கோள்கள்

பகுப்பு:மூலிகைகள்
சவூதி தேசிய நாள்

**சவூதி அரேபியா தேசிய நாள்** (*Saudi Arabia National Day [[அரபு மொழி|அரபு]]: اليوم الوطني*)  சவூதி அரேபியாவில், ஆண்டுதோறும் செப்டம்பர் 23 ஆம் நாளில் கொண்டாடப்படுகிறது. இந்நாள், சவுதி இராச்சியத்தின் முதல் அரசரான அப்துல்லாஹ் பின் அப்துல் அசீஸ் என்பவரை நினைவுகூரும் வகையில் 1932 ஆம் ஆண்டுமுதல் கொண்டாடப்பட்டு வருகிறது. 

 
## சிறப்பு விழா
சவூதி தேசிய நாளை ஆடம்பரமாகவும், கோலாகலமான விழாவாக கொண்டாட சவூதி அரேபியா முழுவதும் சாலைகள், மற்றும் கட்டிடங்கள் உள்ளிட்ட இடங்களில் சவூதியின் கொடிகளால் அலங்கரிக்கப்படுகிறது. மேலும் அனைவரையும் சிறப்பிக்கும் நிகழ்ச்சிகள், மற்றும் பொதுக்கூட்டங்கள் நடத்தப்படுகின்றன.

## 2014 சவூதி தேசிய நாள்
2014, செப்டம்பர் 23 இல், சவூதி தேசிய நாளையொட்டி, சவூதியின் தேசியக் கொடியை முறையாக ஏற்றி வைக்கும் நிகழ்ச்சி நடைபெற்றது. அப்போது, உலகின் மிக உயரமான 171.4 மீட்டர் கொடிக்கம்பமும், அதற்கான கொடி 570 கிலோ எடையும் கொண்ட, ஒரு பிரமாண்டமான கொடிக்கம்பம் நிர்மாணிக்கப்பட்டது. சவூதியின் பெரும் நிறுவனங்களில் ஒன்றான "அப்துல் லத்தீப் ஜமீல் சமூக குழுமம்" (*Abdul Latif Jameel Community Initiatives ALJCI*) என்ற நிறுவனமும், ஜித்தா நகராட்சியும் இணைந்து இக்கொடிக்கம்பத்தை சவூதி அரேபியாவிற்காக நிறுவியுள்ளன.

## சான்றாதாரங்கள்

பகுப்பு:செப்டம்பர் சிறப்பு நாட்கள்
பகுப்பு:சவூதி அரேபியா
விரிதொடர் தொகுப்புமுறை

**விரிதொடர் தொகுப்புமுறை** *(Divergent synthesis)* என்பது வேதியியல் தொகுப்பு முறையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். பெரும்பாலும் ஒருங்குதொடர் தொகுப்புமுறை அல்லது நேரியலான ஒருபடித் தொகுப்புமுறை போன்ற தயாரிப்பு முறைகளுக்கு இம்முறை ஒரு மாற்று வழிமுறையாக கருதப்படுகிறது.

மூலக்கூறு ஒன்றை ஒரு தொகுதி வினைபடு பொருள்களுடன் வினைபுரிய வைத்து  புதியப் புதிய வேதிச்சேர்மங்களின் தொகுப்பை உற்பத்தி செய்வது இவ்வுத்தியின் ஒரு தயாரிப்பு முறையாகும். இவ்வாறு உற்பத்தியான தொகுப்பிலுள்ள முதல்தலைமுறை சேர்மங்கள் ஒவ்வொன்றும் மேலும் வினைபுரிந்து அடுத்த தலைமுறைச் சேர்மங்களை உருவாக்கும். விரிதொடர் தொகுப்புமுறையில் ஏராளமான புதிய சேர்மங்கள் விரைவாக விரிவடைகின்றன.

*முதல் தலைமுறையில் ஏ சேர்மம் ஏ1, ஏ2, ஏ3, ஏ4, ஏ5 சேர்மங்களை உற்பத்தி செய்கிறது
*இரண்டாவது தலைமுறையில் ஏ1 சேர்மம் ஏ11, ஏ12, ஏ13 சேர்மங்களை உற்பத்தி செய்கிறது.

உதாரணமாக,  விரும்பத்தகுந்த பண்புகளுடன் கூடிய சர்க்கரைச் சேர்மங்களின் தொகுப்பை இம்முறையில் உற்பத்தி செய்து தொகுக்க முடியும்.

மையக்கருவாக ஒரு மூலக்கூறை எடுத்துக் கொண்டு அதிலிருந்து தொடங்கி, மேலும் மேலும் கட்டுமானத் தொகுதிகளைச் மைய மூலக்கூறுடன் சேர்த்து அடுத்தடுத்த தலைமுறை சேர்மங்களை தயாரிப்பது விரிதொடர் தொகுப்புமுறையின் மற்றொரு வகையாகும். தெந்திரைமர் தொகுப்புமுறை அல்லது அடுக்குக் கிளைத்தொகுப்பு முறை இதற்குச் சிறந்த உதாரணமாகும். ஒவ்வொரு தலைமுறையிலும் ஒரு புதிய ஒருபடி வினைபுரிந்து கோளத் தொகுப்பின் மேற்பரப்பு வளர்கிறது.

## பன்முகத்தன்மை சார்ந்த தொகுப்புமுறை

பன்முகத்தன்மை சார்ந்த தொகுப்புமுறை உத்தியில், மூலக்கூறுத் தொகுப்புகள் பன்முகக் கூட்டை நோக்கி விரைவாகச் செலுத்தப்படுகின்றன . 
பெடாசிசு வினையில், விளைபொருள் (1) புரோபார்கைல் புரோமைடுடன் சேர்க்கப்பட்டு, ஐந்து வேதிவினைக் குழுக்களுடன் கூடிய தொடக்கச் சேர்மத்தை (2) உருவாக்குகிறது . இம்மூலக்கூறுடன் பல்வேறு வினையாக்கிகளைச் சேர்த்து தனித்தன்மை மிக்க முதல்தலைமுறையில் மூலக்கூற்றுக் கூடுகளை உருவாக்க முடியும் 

.

## மேற்கோள்கள்

## புற இணைப்புகள்

* Diversity Oriented Synthesis - Journal Link 
* Divergent synthesis in sugars: Link .
* Example of divergent dendrimer synthesis Link

பகுப்பு:வேதித் தொகுப்புமுறைகள்
சி. கே. சரஸ்வதி

**சி. கே. சரஸ்வதி** (இறப்பு: 1997) பழம்பெரும் தமிழ்த் திரைப்பட நடிகையாவார். இவர் நகைச்சுவை, குணசித்திரப் பாத்திரங்களிலும், பின்னர் வில்லி கதைப்பாத்திரங்களில் நடித்தார். சரஸ்வதி 1950 தொடங்கி 1990 வரை ஏறத்தாழ 40 ஆண்டுகளுக்கு மேலாக தமிழ்த் திரைப்படங்களில் நடித்தார்.

## நடித்த திரைப்படங்கள்
# என் மகன் (1945)
# நல்லவன் (1945)
# திகம்பர சாமியார் (1950)
# மருதநாட்டு இளவரசி (1950)
# சுதர்ஸன் (1951)
# மாப்பிள்ளை (1952)
# அழகி (1953)
# இன்ஸ்பெக்டர் (1953)
#இல்லற ஜோதி (1953) 
#
# குமாஸ்தா (1953)
# ரோஹிணி (1953)
# லட்சுமி (1953)
# மாமன் மகள் (1955)
# மேனகா (1955)
# சதாரம் (1956)
# சமய சஞ்சீவி (1957)
# சௌபாக்கியவதி (1957)
#பதி பக்தி (1958)
# நல்ல இடத்து சம்பந்தம் (1959)
# காவேரியின் கணவன் (1959)
# கூடி வாழ்ந்தால் கோடி நன்மை(1959)
# நான் சொல்லும் ரகசியம் (1959)
# பாகப்பிரிவினை (1959)
# மரகதம் (1959)
# எங்கள் செல்வி (1960)
# பொன்னித் திருநாள் (1960)
# எல்லாம் உனக்காக (1961)
# பாக்கிய லட்சுமி (1961)
# ஶ்ரீவள்ளி (1961)
#பாசம் (1962)
# படித்தால் மட்டும் போதுமா (1962)
#பார்த்தால் பசி தீரும் (1962)
# பாத காணிக்கை (1962)
# நானும் ஒரு பெண் (1963)
#நவராத்திரி (1964)
#என் கடமை (1964)
#ஆசை முகம் (1965)
#மகாகவி காளிதாஸ் (1966)
#குமரிப் பெண் (1966)
#தில்லானா மோகனாம்பாள் (1967)
#லட்சுமி கல்யாணம் (1968)
#இரு கோடுகள் (1969)
#திருடன் (1969)
#எங்க மாமா (1970)
#குலமா குணமா (1971)
#பிராப்தம் (1971)
#வசந்த மாளிகை (1972)
#ராஜபார்ட் ரங்கதுரை (1973)
#வாணி ராணி (1974)
#மனிதனும் தெய்வமாகலாம் (1975)
#நவரத்னம் (1975)
#உழைக்கும் கரங்கள் (1976)
#புண்ணிய பூமி (1978)
#வட்டத்துக்குள் சதுரம்  (1978)
#சின்னதம்பி (199)
#பிரம்மா (1991)
#ஒண்ணா இருக்க கத்துக்கணும் (1992)
#சக்கரைத் தேவன் (1993)

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:1997 இறப்புகள்
பகுப்பு:தமிழ்நாட்டு நடிகைகள்
பகுப்பு:20 ஆம் நூற்றாண்டின் இந்திய நடிகைகள்
ரைட் லவ்லிவுட் விருது

**ரைட் லவ்லிவுட் விருது**, (Right Livelihood Award)  நோபல் பரிசுக்கு மாற்றாக கருதப்படுகிறது.பன்னாட்டு விருதான *ரைட் லவ்லிவுட் விருது*,  உலகம் எதிர்கொள்ளும் மிக அவசரமான சவால்களுக்கு  நடைமுறை மற்றும் முன்மாதிரியான தீர்வுகளை மேற்கொள்பவர்களை கௌரவிக்கும் வகையில் வழங்கப்படுகிறது. இவ்விருது **ஜோகப் வான் எக்ஸ்குல்** எனும் ஜெர்மானிய சுவீடன் நாட்டவர் நிறுவிய அறக்கட்டளையால் 1980இல் முதல் வழங்கப்படுகிறது. இவ்விருது ஆண்டுதோறும் டிசம்பர் மாதத்தில் சுவீடனில் வைத்து வழங்கப்படுகிறது.சுற்றுச்சூழவியல் பாதுகாப்பு, மனித உரிமைகள், நிலையான வளர்ச்சி, சுகாதாரம், கல்வி மற்றும் பொது அமைதி ஆகிய துறைகளில் சிறப்பாக பணியாற்றிய தனிநபர்களுக்கும், தொண்டு நிறுவனங்களுக்கும் இவ்விருது வழங்கப்படுகிறது. இவ்விருது இரண்டு இலட்சம் யூரோ மதிப்பு கொண்டது.

## 2016இல் விருது பெற்றவர்கள்
சிரியா நாட்டின்  *வைட் ஹெல்மட்*   தொண்டு நிறுவனம், துருக்கி நாட்டு ஊடுகவியலாளர் சூம் யூரியெட், எகிப்து நாட்டு பெண்கள் நல பிரசாரகர் மொசன் ஹசான் மற்றும் ருசியாவில் குடியேறிய அகதிகள் உரிமைகளுக்காகப் பணிபுரிந்த கனுஷ்கினா ஆகிய நால்வர்க்கு ரைட் லிவ்லி வுட் விருது வழங்கி பெருமைப் படுத்தப்பட்ட்டது.

## மேற்கோள்கள்


## வெளி இணைப்புகள்
*  ரைட் லல்விவுட் அறக்கட்டளையின் இணையதளம்

பகுப்பு:பரிசுகளும் விருதுகளும்
தீபா மாலிக்

**தீபா மாலிக்** (*Deepa Malik*) [பிறப்பு: 30 செப்டம்பர், 1970] இந்தியாவின் அரியானாமாநிலத்தைச் சார்ந்தவர் ஆவார். இவர்  ரியோ டி ஜெனிரோவில் நடந்த இணை ஒலிம்பிக் விளையாட்டுக்களில் மகளிருக்கான குண்டு எறிதல் போட்டியில் 4.61 மீட்டர் தூரத்திற்குக் குண்டு எறிந்து வெள்ளிப் பதக்கம் பெற்று சாதனை படைத்தவர். ஈட்டி எறிதல், நீச்சல், மோட்டர் வாகனம் ஓட்டுதல் ஆகியவற்றிலும் வல்லவர். சிறந்த பேச்சாளரும் ஆவார்.

தீபா மாலிக் ஒரு மாற்றுத் திறனாளர் ஆவார். அவருடைய இடுப்புக்கு கீழே உறுப்புகள் பாதிக்கப்பட்டவர். சக்கர நாற்காலியின் உதவியினால் இயங்கி வருபவர்.
இவரது 26 வயதில்  இவரது முதுகுத்தண்டில் ஏற்பட்ட கட்டியை அகற்ற அறுவை செய்யப்பட்டது.163 தையல்கள் போடப்பட்டன. அறுவைச் சிகிச்சைக்குப் பின் அவரது மார்புப் பகுதிக்கீழே உறுப்புகள் செயலிழந்தன. சக்கர நாற்காலியில் இருந்த படியே குண்டு எறிதல், ஈட்டி எறிதல் முதலிய போட்டிகளில் பயிற்சி எடுத்துக் கொண்டார்.  மாற்றுத்திறனாளர்களுக்கான போட்டிகளில் கலந்து கொண்டு பரிசுகளையும் பதக்கங்களையும் பெற்றார். தொடர்ந்து தேசிய, சர்வதேசப் போட்டிகளில் கலந்து கொண்டு திறமைகளை வெளிப்படுத்தினார். யமுனை நதியில் நீரோட்டத்திற்கு எதிராக ஒருகிலோமீட்டர் தூரம் நீந்தி லிம்கா சாதனைப் பட்டியலில் இடம் பிடித்தார். பல்வேறு போட்டிகளில் சாதனை படைத்த தீபா மாலிக் அர்ஜுனா விருதையும் பெற்றுள்ளார். இவ்விருதினைப் பெறும் முதல் மாற்றுத்திறனாளி வீராங்கணை அவர் தான். 2017 மரார்ச் மாதம் இந்தியக் குடியரசுத்தலைவர் கைகளால் பத்ம ஸ்ரீ விருதையும் பெற்றுள்ளார். 2019 ஆம் ஆண்டிற்கான ராஜீவ் காந்தி கேல் ரத்னா விருது  மற்றும் 2012 ஆம் 
ஆண்டிற்கான அருச்சுனா விருது இவருக்கு வழங்கப்பட்டது.

## வாழ்க்கை
தீபா மாலிக்கின் கணவர் பிக்ரம் சிங் மாலிக் ஒரு இராணுவ அதிகாரி. மனைவியின் அறுவைச்சிகிச்சையின் போது கார்கில் போரில் போர்க்களத்தில் இருந்தார். அறுவைச்சிகிச்சைக்குப்பின் பணியை விடுத்து மனைவிக்கு உறுதுணையாக இருந்துள்ளார். இவர்களுக்கு இரண்டு மகள்கள் உள்ளார்கள்.

## மேற்கோள்

## மேலும் பார்க்க
https://www.theguardian.com/sport/2012/aug/30/paralympics-2012-india-deepa-malik

பகுப்பு:விளையாட்டு வீரர்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் தடகள வீரர்கள்
பகுப்பு:1970 பிறப்புகள்
பகுப்பு:வாழும் மக்கள்
ஓருலைத் தொகுப்புமுறை

**ஓருலைத் தொகுப்புமுறை** *(One-pot synthesis)* என்பது வேதியியல் வினையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். இவ்வுத்தியின்படி, ஒரு வினைபடுபொருள் ஒரே குடுவையில் அடுத்தடுத்த வேதிவினைகளுக்கு உட்படுத்தப்படுகிறது. இவ்வகையான ஓருலை தயாரிப்பு முறை வேதியியலர்களால் விரும்பப்படுகிறது. ஏனெனில் மிகநீண்ட பிரித்தெடுக்கும் செயல்முறையையும், இடைநிலை வேதிச்சேர்மங்களைத் தூய்மைப்படுத்தவும் செலவிடப்படும் நேரத்தைக் குறைத்து, அவர்களால் மேலும் உற்பத்தியை அதிகரிக்கும் செயல்முறையில் ஈடுபடமுடியும்.

திரோப்பினோன் தயாரிக்க உதவும் மொத்தத் தொகுப்புமுறை அல்லது காசுமான் இண்டோல் தொகுப்புமுறை, இத்தகைய ஓருலை தொகுப்புமுறைக்கு சரியான உதாரணமாகும்.ஓசெல்டாமிவிர்  போன்ற பன்முக முப்பரிமான மையங்களைக் கொண்ட சிக்கலான சேர்மங்களை உற்பத்தி இலக்காகக் கொண்டு ஓரு வரிசையொழுங்கில் ஓருலை தொகுப்புமுறையைப் பயன்படுத்த முடியும்.

இம்முறை ஒட்டுமொத்தமாகத் தேவைப்படும் படிநிலைகளின் எண்ணிக்கையை கணிசமாக சுருக்குகிறது. இதனால் முக்கிய வணிக பாதிப்புகளையும் ஏற்படுத்துகிறது.

வினையாக்கிகள் அனைத்தையும் ஒரேநேரத்தில் உலையில் சேர்த்து மேற்கொண்டு எந்தச் செயலையும் செய்யாமல் இருப்பதால், ஓருலை தொகுப்புமுறையானது ஒடுக்கத் தொகுப்புமுறை என்றும் அழைக்கப்படுகிறது.

இப்படிப்பட்ட ஒரு செயல்முறையில் , 3-என்-தோசிலமினோபீனால் **I** உடன் அக்ரோலீன் **II** வினைபுரிந்து ஐதராக்சில் குழு பதிலீடு செய்யப்பட்ட குயினோலினை **III** செயல் மற்றும் இடைநிலைகள் ஏதுமின்றி நான்கு வரிசையொழுங்கு படிநிலைகளில் அளிக்கிறது 

## மேற்கோள்கள்
.

பகுப்பு:வேதித் தொகுப்புமுறைகள்
பிரம்மவர்த்தம்

**பிரம்மவர்த்தம்** (Brahmavarta), சரசுவதி ஆற்றுக்கும் காகர் ஆற்றுக்கும் இடைபட்ட குறுகிய பகுதி என  மனுதரும சாத்திரம் எனும் தொன்மை வாய்ந்த இந்து சமய நூலில் குறிப்பிடப்பட்டுள்ளது. ஆரியர்கள் குறுகிய பிரம்மவர்த்தப் பகுதிகளில் முதலில் குடியேறினர். இப்பகுதிகளில் தான் முதலில் இருக்கு வேதம் வெளிப்பட்டதாகக் கருதப்படுகிறது. சரசுவதி ஆறு பிரம்மவர்த்தத்தின் புனித ஆறாகும். பிரம்மவர்த்ததின் அருகில் உள்ள பகுதிகளில்  குருச்சேத்திரம், மத்சயம், பாஞ்சாலம், சூரசேனம் புகழ் வாய்ந்தவைகள்.  

பிரம்மவர்த்தப் பகுதியில் மிலேச்சர்களின் ஆதிக்கம் அதிகரிக்கவே, ஆரியர்கள் தென்கிழக்கு நோக்கி வட இந்தியா எனப்படும் ஆரியவர்த்தம் பகுதிகளில் குடியேறினர்.  

## இதனையும் காண்க
*ஆரியவர்த்தம்

## மேற்கோள்கள்
**Notes**

**Citations**

பகுப்பு:பண்டைய இந்தியா
பகுப்பு:இந்து தொன்மவியல்
பகுப்பு:இந்திய வரலாறு
பி. கே. சரஸ்வதி

**பி. கே. சரஸ்வதி** (*P. K. Saraswathi*) தென்னிந்தியத் திரைப்பட நடிகையும், பரதநாட்டியக் கலைஞரும் ஆவார்.

## திரையுலக வாழ்க்கை
கேரள மாநிலத்தைச் சேர்ந்த எர்ணாகுளத்தை அடுத்த திருப்பூணித்துறை என்ற ஊரைச் சேர்ந்தவர். பரவேலி என்பது இவரது இயற்பெயர். தந்தை குமாரன் நாயர் கொச்சி சமத்தானப் பட்டாளத்தில் பணியாற்றியவர். சிறு வயதிலேயே தந்தையை இழந்த இவர் தாயார் நாராயணி அம்மையாரின் பொறுப்பில் வளர்ந்தார். சிறுமியாக இருந்தபோது இவர் கொச்சி சமத்தான காங்கிரசு ஊர்வலத்தில் ஈடுபட்டதால் பள்ளியில் படிக்க சமத்தான அரசு அப்போது அனுமதிக்கவில்லை. அதன் பின்னர் *ராஜநர்த்தகி* என்ற இந்தித் திரைப்படத்திற்கு உலகப் புகழ் தேடித்தந்த பிரபல நடன ஆசிரியர் மாதவ மேனனிடம் சரசுவதியும் அவரது சகோதரி கமலாவும் கதகளி பயின்றனர். அப்போது அவருக்கு ஏழு வயது.

பழசி ராஜா அல்லது வீர கேரளம், சாகுந்தலம் ஆகிய நாடிய நாடகங்களில் நடனமாடிப் புகழ் பெற்றார். இந்தியாவின் பல மாநிலங்களுக்கும் சென்று நடனமாடியுள்ளார். பம்பாயில் பிரசித்தமான 'சவன் ஆர்ட் சென்டர்' என்ற கலைக்கழகத்தில் பயின்று வெளியேறினார். உதயசங்கரின் *கல்பனா* என்ற இந்தித் திரைப்படத்தில் தனது நடனம் மூலம் திரையுலகில் புகுந்த இவர் திருமழிசை ஆழ்வார், ஆயிரம் தலைவாங்கிய அபூர்வ சிந்தாமணி போன்ற பல படங்களில் நடனமாடியும், உப பாத்திரங்களில் நடித்தும் வந்தார். வேலைக்காரி, இன்பவல்லி போன்ற திரைப்படங்களில் சிறு வேடங்களில் நடித்தார்.  ராஜாம்பாள் எனும் திரைப்படத்தில் கதாநாயகியாக நடிக்கும் நிலைக்கு முன்னேறினார். சகோதரி கமலாவும் சில படங்களில் உப பாத்திரங்களில் நடித்து வந்தார்.

## நடித்த திரைப்படங்களின் பட்டியல்
# கல்பனா (1948, இந்தி)
# ஆயிரம் தலை வாங்கிய அபூர்வ சிந்தாமணி (1947)
# மாரியம்மன் (1948)
# பிழைக்கும் வழி (1948)
# போஜன் (1948)
# திருமழிசை ஆழ்வார் (1948) (ஆதாரம் உள்ளது)
# ஆதித்தன் கனவு (1948)
# வேலைக்காரி (1949)
# இன்பவல்லி (1949)
# விஜயகுமாரி (1950)
# முதல் இரவு (1950, தெலுங்கு)
# ராஜாம்பாள் (1951) 
# அந்தமான் கைதி (1951)
# மாணாவதி (1952)
# மாப்பிள்ளை (1952) 
# அமரகவி (1952)
# உலகம் (1953)
# நாம் (1953)
# இன்ஸ்பெக்டர் (1953)
# துளி விசம் (1954)
# நண்பன் (1954)
# நல்லவன் (1955)
# மூன்று பெண்கள் (1956)

## குடும்பம்
எழுத்தாளரும் நடிகருமான வி. என். சம்பந்தம், இவரின் கணவராவார். சரஸ்வதி நடித்த மாப்பிள்ளை எனும் திரைப்படத்திற்கு சம்பந்தம் திரைக்கதையும், வசனமும் எழுதியிருந்தார்.

## மேற்கோள்கள்

பகுப்பு:தமிழ்த் திரைப்பட நடிகைகள்
அசிட்டமினோசலோல்

**அசிட்டமினோசலோல்** *(Acetaminosalol)* என்பது C15H13NO4.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 

சாலிசிலிக் அமிலமும் பாராசிட்டமாலும் சேர்ந்து நிகழும் எசுத்தராக்கல் வினையில் விளைபொருளாக அசிட்டமினோசலோல் உருவாகிறது. 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் ஒரு வலி நிவாரணியாக சலோபென் என்ற வர்த்தகப் பெயருடன் பேயர் என்பவரால் இச்சேர்மம் சந்தைப்படுத்தப்பட்டது.

## செயல்பாடும் பயன்களும்

சூடான காரக் கரைசலில் அசிட்டமினோசலோல் சாலிசிலிக் அமிலமாகவும் பாராசிட்டமாலாகவும் உடைகிறது. ஊசிமூலம் உடலுக்குள் செலுத்தப்பட்டாலும் அசிட்டமினோசலோல்  குடலுக்குள் சிதைவடைந்து விடுகிறது.

கடுமையான வாதநோய் சிகிச்சையில் சாலிசிலிக் அமிலத்திற்கு மாற்றாகவும், சிறுகுடல் வலி நிவாரணியாகவும் இச்சேர்மம் பயன்படுத்தப்படுகிறது. அக்காலத்தில் பயன்படுத்தப்பட்டு வந்த பாதுகாப்பான குடல்வலி நிவாரணியான சலோலுக்கு சமமான சக்தி கொண்டதாகவும் அதைவிட பாதுகாப்பு மிக்கதாகவும் இது கருதப்பட்டது. சுவையற்றதாகவும் எளிமையாக பயன்படுத்தக்கூடியதாகவும் அசிட்டமினோசலோல் விளங்குகிறது.

## மேற்கோள்கள்

பகுப்பு:சாலிசிலேட்டுகள்
பகுப்பு:வலி நிவாரணிகள்
பகுப்பு:அசிட்டனிலைடுகள்
மும்மைத்தரவுத்தளம்

**மும்மைத்தரவுத்தளம்** (Triplestore) என்பது வள விபரிப்புச் சட்டகத்தின் அடிப்படை அலகுகளான மும்மைகளைச் சேமிக்க மீட்ட பயன்படும் சிறப்புத் தரவுத்தளம் ஆகும்.   மும்மைத் தரவுகள் எழுவாய்-பயனிலை-செயற்படுபொருள் ஆகத் தொகுக்கப்பட்டு இருக்கும். இவற்றைக் கையாழவென சிறப்பான வடிவமைப்பை மும்மைத்தரவுத்தளம் கொண்டுள்ளது.

மும்மைத்தரவுத்தளம் தொடர்புசால் தரவுத்தளம் போன்றதே.  இதில் வினவல் மொழி ஒன்றினைப் பயன்படுத்தி தரவுகளைச் சேர்க்க முடியும், மாற்ற முடியும், வினவ முடியும்.  

## எடுத்துக்காட்டு வினவல்
பின்வரும்  SPARQL வினவல் தரவுத்தளத்தில் dc:creator பண்பையும்,  மதிப்பையும் கொண்ட எல்லா மும்மைகளையும் தரும்படி வினவுகிறது.


```sparql
PREFIX ldp: <http://www.w3.org/ns/ldp#>
PREFIX dc: <http://purl.org/dc/elements/1.1/>
prefix rdfs: <http://www.w3.org/2000/01/rdf-schema#>
prefix owl: <http://www.w3.org/2002/07/owl#>

SELECT ?subject ?predicate ?object
WHERE {
  ?subject dc:creator <http://example.com:8080/fcrepo/rest/எழுத்தாளர்1>
}
LIMIT 25
```


எடுத்துக்காட்டு விடை, RDF/xml வடிவத்தில்.

```xml
<?xml version="1.0"?>
<sparql xmlns="http://www.w3.org/2005/sparql-results#">
  <head>
    <variable name="subject"/>
    <variable name="predicate"/>
    <variable name="objectWHERE"/>
  </head>
  <results>
    <result>
      <binding name="subject">
        <uri>http://example.com:8080/fcrepo/rest/நூல்1</uri>
      </binding>
    </result>
    <result>
      <binding name="subject">
        <uri>http://example.com:8080/fcrepo/rest/நூல்2</uri>
      </binding>
    </result>
  </results>
</sparql>
```


## மேற்கோள்கள்


பகுப்பு:தரவுத்தளங்கள்
பகுப்பு:பொருளுணர் வலை
தாரைப் புறா

**டிரெம்பட்டர் புறா** (*Trumpeter pigeon*) ஒர் ஆடம்பரப் புறா வகையாகும். இவ்வகைப் புறாக்கள்  மெதுவான சிரிப்பைப்போல ஒலிக்கும் அவற்றின் சத்ததிற்காக இப்பெயரைப் பெற்றுள்ளன. சத்த வேறுபாட்டின் அடிப்படையில் இவை வகைப்படுத்தப்பட்டுள்ளன. இவை அனைத்தும் தேர்ந்தெடுத்த இனப்பெருக்க முறையால், மாடப் புறாவிலிருந்து உருவாக்கப்பட்டவையாகும்.

## வகைகள்
*அரேபிய தாரைப் புறா
*பொகாரா தாரைப் புறா
*டிரெசுடன் தாரைப் புறா
*ஆல்டென்பர்கர் தாரைப் புறா
*ஆங்கிலேய தாரைப் புறா
*பிராங்கோனிய தாரைப் புறா

## மேற்கோள்கள்

## மேலும் காண்க
*ஆடம்பரப் புறா

பகுப்பு:புறாக்கள்
ஆர்க்காங்கல் (புறா)

**ஆர்க்காங்கல் புறா** (*Archangel pigeon*) என்பவை ஆடம்பரப் புறா வகையைச் சேர்ந்தவை ஆகும். இவை அவற்றின் வழக்கத்திற்கு மாறான உலோகம் போன்ற இறகு நிறத்திற்காக அறியப்படுகின்ற புறா வகையாகும். இவை அனைத்தும் மாடப் புறாவிலிருந்து உருவானவையாகும். இவை 12 அவுன்சு அளவுள்ள சிறிய புறா வகையாகும். இவை கால்களில் இறகற்றும், கருப்பு ஆரஞ்சு நிறக் கண்களுடனும் காணப்படுகின்றன. இவை கொண்டையுடன் அல்லது கொண்டையற்றும் காணப்படுகின்றன. இவற்றின் உடல் வெண்கல அல்லது தங்க நிறத்திலும், இறக்கைகள் கருப்பு, வெள்ளை, நீல நிறத்திலும் காணப்படுகின்றன.

## மேலும் காண்க
* ஆடம்பரப் புறா

## மேற்கோள்கள்

பகுப்பு:புறாக்கள்
டானிஸ் சுவாபியன்

**டானிஸ் சுவாபியன்** பல ஆண்டுகள் தேர்ந்தெடுக்கப்பட்ட தேர்ந்தெடுத்த கலப்பினப்பெருக்க முறையால் உருவாக்கப்பட்ட புறா இனமாகும். இவ்வினம் மாடப் புறாவிலிருந்தே உருவாக்கப்பட்டதாகும். இவை வெள்ளி, நீல, சாம்பல் மஞ்சள், சாம்பல் சிவப்பு மற்றும் அரக்குப் பட்டை வண்ணங்களில் காணப்படுகின்றன.

## தோற்றம்
இவை பிரான்சு மற்றும் ஹாலந்து நாடுகளில் இசுடார்லிங் புறாவிலிருந்து உருவாக்கப்பட்டு கி.பி.1840களில் டென்மார்க்கிற்கு ஏற்றுமதி செய்யப்பட்டன.

## மேலும் காண்க
*ஆடம்பரப் புறா

## மேற்கோள்கள்

பகுப்பு:புறாக்கள்